**Խեսուս Գամես Դուարտե** (իսպ.՝ Jesús Gámez Duarte, ապրիլի 10, 1985(1985-04-10), Ֆուենխիրոլա, Մալագա, Անդալուզիա, Իսպանիա), իսպանիացի ֆուտբոլիստ, անգլիական Նյուքասլ Յունայթեդի աջ պաշտպան։ Նրա կուռքը եղել է Խուանիտո Գոմեսը։

Խեսուսը կարիերան սկսել է իր հայրենի քաղաքի «Ֆուենխիրոլա» ակումբում` 1999-2000 մրցաշրջանում խաղալով պատանեկան մակարդակում։ Հետագայում պայմանագիր է կնքել «Մալագա»-յի հետ, որտեղ սկզբից խաղացել է երրորդ թիմում։ Այնտեղ ունեցել է առաջընթաց և երկու տարի անց տեղափոխվել երկրորդ թիմ։ 2005 թվականին Իսպանիայի մինչև 23 տարեկանների հավաքականում դարձել է Միջերկրածովյան խաղերի հաղթող։ Այդ տարում նա դեբյուտել է Պրեմիերայում` նոյեմբերի 27-ին 5 րոպե խաղալով «Խետաֆե»-ի դեմ (2-3)։ Մեկ տարի անց, երբ «Մալագա»-ն խաղում էր Սեկունդայում, նա դարձավ թիմի առանցքային խաղացող։ Հաջորդ տարի թիմը 13-րդ անգամ հայտնվեց Պրեմիերայում։

Խուանդե Ռամոսը 2011 թվականի դեկտեմբերին Գամեսին հրավիրել է «Դնեպր», սակայն նա մերժել է առաջարկը։

«Մալագա»-յի հետ պայմանագիրն ավարտելուն պես նա տեղափոխվել է «Ատլետիկո Մադրիդ»։

Ակումբային կարիերա
------------------

### «Ֆուենխիրոլա»

Խեսուսը 4 տարեկանից խաղացել է «Ֆուենխիրոլա»-յի դպրոցում։ 1998-99 մրցաշրջանում նա հրավիրվել է Անդալուսիայի առաջնությունում հանդես եկող «Մալագա»։ Թիմում նրա հետ խաղացել են «Մալագա B»-ի ապագա խաղընկերներ Ալեքսիսը, Ադորը և Պերիկոն։ Առաջնությունում «Մալագա»-ն զբաղեցրել է երկրորդ տեղը` հետ մնալով միայն «Գրանադա»-յից։

### «Մալագա»

2000-2001 մրցաշրջանում Խեսուսը միացավ «Մալագա»-յի մանակական թիմին, որը խաղում էր Իսպանիայի մանկական առաջնությունում։ Որակավորման փուլը հեշտությամբ անցնելով` թիմը մտավ գլխավոր մրցաշար, որտեղ զբաղեցրեց երրորդ տեղը։

2001-2003 թվականներին խաղացել է ակումբի պատանեկան թիմում։ 2002-2003 մրցաշրջանում նա թիմի կազմում հաղթեց Իսպանիայի պատանեկան առաջնության իր խումբը, հետո նաև փլեյ-օֆֆը, իսկ եզրափակչում թիմը հաղթեց «Էսպանյոլ»-ին։ Բացի Խեսուսից այդտեղ խաղում էին Ալվարո Սիլվան, Ադորը և Պերիկոն։

«Մալագա B»-ում իր առաջին խաղերը անցկացրել է 2003-2004 մրցաշրջանում, երբ թիմը նվաճեց Սեկունդա B-ն։ Հաջորդ մրցաշրջանում նա արդեն թիմի հիմնական խաղացող էր և իր լավ խաղի համար նա հրավիրվեց Իսպանիայի երիտասարդական հավաքական։ 2005-2006 մրցաշրջանում նույնպես խաղաց «Մալագա B»-ում, բայց չկարողացավ թիմին փրկել Սկունդա Բ հեռանալուց։

Խեսուսը «Մալագա»-յի հիմնական կազմում դեբյուտել է 2005 թվականի նոյեմբերի 27-ին` «Խետաֆե»-ի դեմ խաղում (2-3)։ Նույն մրցաշրջանում թիմը լքեց Պրեմիերան։ Հաջորդ երկու մրցաշրջաններում նա դարձավ թիմի հիմնական խաղացողներից մեկը, խաղաց 73 խաղ և թիմին օգնեց հայտնվել Պրեմիերայում։ Սակայն արաբական շեյխի` ակումբը գնելուց և շատ թանկ ձեռքբերումներից հետո նա սկսեց ավելի քիչ հայտնվել խաղադաշտում և սկսեց պայքարել հիմնական կազմում տեղի համար։

### «Ատլետիկո Մադրիդ»

2014 թվականի օգոստոսի 8-ին նա եռամյա պայմանագիր կնքեց «Ատլետիկո Մադրիդ»-ի հետ։ 2014-15 մրցաշրջանում Դիեգո Սիմեոնեն նրան օգտագործեց ձախ պաշտպանի դիրքում։

Միջազգային կարիերա
------------------

Իր լավ խաղի համար նա հրավիրվեց Իսպանիայի երիտասարդական հավաքականի կազմում խաղալու Միջերկրածովյան խաղեր 2005-ին։ Մրցաշարում նա խաղաց 4 խաղ և խփեց երկու գոլ, իսկ թիմը հաղթեց մրցաշարը։

Ձեռքբերումներ
-------------

* Միջերկրածովյան խաղեր (1)` 2005
* Իսպանիայի ֆուտբոլի պատանեկան առաջնություն (1)` 2002-03
* Իսպանիայի Սուպերգավաթ (1)` 2014

Ծանոթագրություններ
------------------

1. ↑  FBref.com(բազմ․)
2. ↑  As (իսպ.) — Madrid: Grupo Prisa, 1967. — ISSN 1888-6671
3. ↑  ««Днепр» предложил за Гамеса 17 миллионов евро». Արխիվացված է օրիգինալից 2015 թ․ նոյեմբերի 17-ին. Վերցված է 2016 թ․ հունիսի 8-ին.
4. ↑  «Fernando Alonso da suerte al Getafe» [Fernando Alonso brings luck to Getafe] (Spanish). Mundo Deportivo. 2005 թ․ նոյեմբերի 28. Վերցված է 2016 թ․ մայիսի 5-ին.`{{cite web}}`: CS1 սպաս․ չճանաչված լեզու (link)
5. ↑  «La Liga: Malaga full-back Jesus Gamez sign three-year deal with champions Atletico Madrid». Sky Sports. 2014 թ․ օգոստոսի 8. Վերցված է 2014 թ․ օգոստոսի 8-ին.
6. ↑  «El Barcelona sin sorpresas y el Atlético con Gámez en el lateral izquierdo» [No surprises in Barcelona and Atlético with Gámez in left back position] (Spanish). Liga BBVA. 2015 թ․ հունվարի 11. Արխիվացված է օրիգինալից 2015 թ․ ապրիլի 2-ին. Վերցված է 2015 թ․ մարտի 18-ին.`{{cite web}}`: CS1 սպաս․ չճանաչված լեզու (link)
7. ↑  «Simeone prueba a Gámez en el lateral y duda entre Koke y Arda» [Simeone tries Gámez as fullback and doubts between Koke and Arda] (Spanish). Diario AS. 2015 թ․ փետրվարի 27. Վերցված է 2015 թ․ մարտի 18-ին.`{{cite web}}`: CS1 սպաս․ չճանաչված լեզու (link)

Արտաքին հղումներ
----------------

* Խեսուս Գամես պրոֆիլը BDFutbol կայքում
* Պրոֆիլը *transfermarkt.com* կայքում(անգլ.)
* Պրոֆիլը «Մալագա»-յի պաշտոնական կայքում Արխիվացված 2011-10-26 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Խեսուս Գամես» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · BDFutbol · FootballDatabase.eu · Futbolme · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ |

 |

|  |  |  |  |
| --- | --- | --- | --- |
| 

| * դ
* ք
* խ
Նյուքասլ Յունայթեդ  – ներկա կազմ |
| --- |
|  |
| 
1 Դուբրավկա ·
2 Կլարկ ·
3 Դամետ ·
4 Կի ·
5 Շեր ·
6 Լասելս (Ավագ) ·
7 Քերոլ ·
8 Շելվի ·
9 Ժոելինտոն ·
10 Սեն-Մաքսիմեն ·
11 Ռիտչի ·
12 Գեյլ ·
13 Մուտո ·
14 Հեյդեն ·
15 Վիլլեմս ·
17 Կրաֆտ ·
18 Ֆեռնանդես ·
19 Մանկիլյո ·
20 Լեժեն ·
21 Էլիոտ ·
22 Եդլին ·
24 Ալմիրոն ·
26 Դարլոու ·
30 Ատսու ·
36 Շ. Լոնգստաֆ ·
43 Մ. Լոնգստաֆ ·
Մարզիչ` Բրյուս
 |

 |